‘ THE HOLLYWOOD REPORTER ’ ৰ আগষ্ট, ২০১৩ চনৰ সংখ্যাই WWIক বিশ্বৰ শ্ৰেষ্ঠ দহখন ছবিৰ সৈতে জড়িত বিদ্যালয়ৰ ভিতৰত স্থান প্ৰদান কৰিছে। মেঘনাই জনোৱা মতে তেওঁলোকৰ শিক্ষাৰ্থীসকলে বলিউডত দৃঢ়তাৰে খোজ পেলোৱাৰ লগতে বহুসংখ্যকে ধৰ্মা প্ৰডাকচন, ডিজনী, য়শৰাজ ফিল্মছ আৰু ফেণ্টম ফিল্মছৰ দৰে কোম্পানীত চাকৰিও লাভ কৰিছে। তেওঁলোকৰ শিক্ষাৰ্থী মোহিত চাব্ৰাই নিৰ্মাণ কৰা The Rubber Band Ball নামৰ চুটিছবিখনে (কংক্ৰীটৰ মহানগৰী মুম্বাইত এখন খেলপথাৰ বিচাৰি এটি শিশুৰ অভিযানৰ ওপৰত আধাৰিত ছবি) ২০১৩ চনৰ Cannes corporate media & TV awards ত ছিলভাৰ ডলফিন বঁটা, ২০১৩ বৰ্ষৰ Deauville Green Awards আৰু ২০১২ বৰ্যৰ লণ্ডনৰ France & City stories projectত সোণ আঁজুৰি আনিবলৈ সক্ষম হৈছে।